23 November is die 327ste dag van die jaar in die Gregoriaanse kalender (328ste in skrikkeljare). Daar volg nog 38 dae in die res van die jaar. 1165 – Pous Alexander III keer na Rome terug na sy eerste ballingskap. 1644 – Areopagitica, 'n toespraak aan die parlement teen sensuur, word deur John Milton uitgegee. 1700 – Pous Clemens XI volg Pous Innocentius XII op as pous van die Rooms-Katolieke Kerk. 1732 – Pous Clemens XII verklaar Catherine del Ricci salig. 1761 – Pous Clemens XIII stel 10 nuwe kardinale aan, waaronder Christoph Anton von Migazzi von Waal und Sonnenthurn, aartsbiskop van Wene. 1848 – NG gemeente Smithfield word in die Oranje-Vrystaat gestig. 1869 – In Dumbarton in Skotland word die skip Cutty Sark te water gelaat. 1890 – Koning Willem III van Nederland sterf sonder 'n manlike opvolger en 'n spesiale wet word bekragtig om sy dogter prinses Wilhelmina in staat te stel om koningin te word. 1899 – Tweede Vryheidsoorlog: die Slag van Belmont vind plaas. 1941 – Tweede Wêreldoorlog: die Slag van Sidi Rezegh vind in Libië plaas. 1971 – Volksrepubliek China word 'n permanente lid van die Verenigde Nasies se Veiligheidsraad. 1988 – Suid-Afrika se staatspresident PW Botha begenadig die Sharpeville-ses wat ter dood veroordeel is vir hulle beweerde aandeel in die dood van die onderburgemeester van Sharpeville, Kuzwayo Jacob Dlamini, in September 1984. 2007 – ’n Nuwe geotermiese kragsentrale (sien ook: Geotermiese energie) in Landau, Duitsland word in gebruik geneem.